CELEX: 32011D0513
Language: et
Date: 2011-08-19 00:00:00
Title: 2011/513/EL: Komisjoni rakendusotsus, 19. august 2011 , millega antakse luba soja fosfolipiididest saadud fosfatidüülseriini turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (teatavaks tehtud numbri K(2011) 5897 all)

20.8.2011   
            
            
               ET
            
            
               Euroopa Liidu Teataja
            
            
               L 215/20
            
         KOMISJONI RAKENDUSOTSUS,
   19. august 2011,
   millega antakse luba soja fosfolipiididest saadud fosfatidüülseriini turuleviimiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel
   (teatavaks tehtud numbri K(2011) 5897 all)
   (2011/513/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Cantox Health Science International esitas 28. septembril 2009 äriühingu Enzymotec Ltd. nimel Soome pädevatele ametiasutustele taotluse soja fosfolipiididest saadud fosfatidüülseriini turuleviimiseks toidu uuendkoostisosana.
            
         
               (2)
            
            
               14. aprillil 2010 esitas Soome pädev toiduhindamisasutus esmase hindamisaruande. Selles aruandes jõuti järeldusele, et äriühing Enzymotec on esitanud piisavad andmed soja fosfolipiididest saadud fosfatidüülseriini turuleviimiseks toidu uuendkoostisosana.
            
         
               (3)
            
            
               Komisjon edastas esmase hindamisaruande kõikidele liikmesriikidele 21. aprillil 2010.
            
         
               (4)
            
            
               Määruse (EÜ) nr 258/97 artikli 6 lõikega 4 ette nähtud 60 päeva jooksul esitati kooskõlas kõnealuse sättega toote turustamise kohta üks põhjendatud vastuväide, mis käsitleb maksimaalset päevast annust. Komisjoni rakendusotsuse artikli 6 lõike 4 kohaselt nõutakse komisjonilt, et ta võtaks esitatud põhjendatud vastuväidet arvesse.
            
         
               (5)
            
            
               Soja fosfolipiididest saadud fosfatidüülseriin vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (6)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1. lisas kirjeldatud fosfatidüülseriini, mis on saadud soja fosfolipiididest, tohib viia liidu turule toidu uuendkoostisosana kasutamiseks 2. lisas nimetatud kasutusviisidel.
   Artikkel 2
   Nimetus, mis kantakse käesoleva otsusega lubatud, soja fosfolipiididest saadud fosfatidüülseriini sisaldava toidu märgistusele, on „soja fosfatidüülseriin”.
   Artikkel 3
   Otsus on adresseeritud äriühingule 
                Enzymotec Ltd., P.O. Box 6, Migdal HaEmeq, 23106 Israel.
   
      Brüssel, 19. august 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      I LISA
      
         Soja fosfolipiididest saadud fosfatidüülseriini spetsifikatsioonid
      
      
         Kirjeldus
      
      Toidu uuendkoostisosa on määrdunudvalge kuni helekollase värvusega pulber. Seda turustatakse ka selge pruuni kuni oranži värvusega vedelikuna. Vedelik sisaldab kandeainena keskmise ahelapikkusega triatsüülglütseriide. See sisaldab vähem fosfatidüülseriini, sest selles on oluline kogus õli (keskmise ahelapikkusega triatsüülglütseriide).
      Soja fosfolipiididest saadud fosfatidüülseriin on saadud suure fosfatidüülkoliinisisaldusega sojaletsitiini ensümaatilisel transfosfatidüleerimisreaktsioonil aminohappe L-seriiniga. Fosfatidüülseriin koosneb glütserofosfaadist, mis on seotud kahe rasvhappe ja fosfodiestersideme kaudu L-seriiniga.
      
         Struktuurivalem
      
      
         
      
                  Soja fosfolipiididest saadud fosfatidüülseriini omadused
               
            
                  Parameeter
               
               
                  Pulber
               
               
                  Vedelik
               
            
                  Niiskusesisaldus
               
               
                  alla 2 %
               
               
                  alla 2 %
               
            
                  Fosfolipiidid
               
               
                  vähemalt 85 %
               
               
                  vähemalt 25 %
               
            
                  Fosfatidüülseriin
               
               
                  vähemalt 61 %
               
               
                  vähemalt 20 %
               
            
                  Glütseriidid
               
               
                  alla 2 %
               
               
                  ei kohaldata
               
            
                  Vaba L-seriin
               
               
                  alla 1 %
               
               
                  alla 1 %
               
            
                  Tokoferoolid
               
               
                  alla 0,3 %
               
               
                  alla 0,3 %
               
            
                  Fütosteroolid
               
               
                  alla 0,2 %
               
               
                  alla 0,2 %
               
            
   
      II LISA
      
                  Soja fosfolipiididest saadud fosfatidüülseriini kasutamise piirmäär (mg)
               
            
                  Jogurtipõhised joogid
               
               
                  50 mg / 100 ml
               
            
                  Piimapulbripõhised pulbrid
               
               
                  3,5 g / 100 g
                  (vastab 40 mg / 100 ml valmisjoogile)
               
            
                  Jogurtipõhised toidud
               
               
                  80 mg / 100 g
               
            
                  Teraviljabatoonid
               
               
                  350 mg / 100 g
               
            
                  Šokolaadipõhised maiustused
               
               
                  200 mg / 100 g
               
            Soja fosfolipiididest saadud fosfatidüülseriini võib kasutada meditsiiniliseks eriotstarbeks ette nähtud toiduainetes komisjoni direktiivi 1999/21/EÜ kohaselt.